অবিভক্ত গোয়ালপাড়া জেলা
অবিভক্ত গোয়ালপাড়া জেলা (পূর্বনাম: উত্তর-পূর্ব রংপুর জেলা) হচ্ছে বর্তমান ভারতের আসাম রাজ্যের একটি পূর্বতন জেলা। ব্রিটিশ শাসিত বাংলার বৃহত্তর রংপুর জেলা থেকে পৃথক করে আসামে সংযুক্ত করার মাধ্যমে ব্রিটিশ ঔপনিবেশিক আসামের শাসকদের দ্বারা জেলাটি গঠিত হয়। বর্তমান আসাম রাজ্যের পশ্চিম প্রান্তের ৬টি জেলা পূর্বে এই জেলার অন্তর্ভূক্ত ছিল। সেগুলো হলো: গোয়ালপাড়া, ধুবড়ী, কোকড়াঝাড়, চিরাং, বঙ্গাইগাঁও ও দক্ষিণ শালমারা-মানকাচর জেলা।